Simpozij Centra za poslovnu etiku
2023-04-21 | FFRZ, Jordanovac ul. 110, Zagreb, 10000, Croatia (Local Name: Hrvatska)
Jedan od najvećih izazova koji se nalazi pred čovječanstvom u 21. stoljeću svakako su „klimatske promjene“. Riječ je o širokom rasponu globalnih pojava koje su prvotno posljedica izgaranja fosilnih goriva i zagrijavanja zemljine atmosfere. No, taj fenomen ne uključuje samo porast temperature, nego obuhvaća i promjene porasta razine mora, gubitka ledene mase na Grenlandu, Antarktici, Arktici i planinskim ledenjacima širom svijeta; promjene u cvjetanju svijeća i biljaka; ekstremne vremenske događaje… Sve su to globalne pojave na koje čovjek utječe svojim djelovanjem i koji mogu stvoriti veliku štetu. U tom smislu klimatske promjene imaju značajan utjecaj i na gospodarstvo, na poljoprivredu i ribarstvo, ali i na druge sektore poput energetike ili turizma. Stručnjaci primjećuju da će klimatske promjene dovesti do povećanja smrtnosti uslijed takvih ekonomskih i društvenih poremećaja, da će poticati migracije pa i ratne sukobe odnosno smanjenje razine sigurnosti u svijetu…
Od 1994. godine redovito se svake godine održavaju konferencije o klimatskim promjenama (COP) koje okupljaju potpisnice konvencije (Conference of the Parties – COP), a to su gotovo sve države svijeta. Na tim konferencijama u pregovorima su postizane brojne dopune izvorne konvencije: npr. Protokol iz Kyota 1997. godine i Pariški sporazum o klimi iz 2015. godine, kojima su u borbi protiv klimatskih promjena uglavnom definirani ambiciozniji ciljevi. Tako su se u Parizu države svijeta sporazumjele da ulože dodatne napore kako bi se spriječilo da globalna temperatura poraste više od 1,5 stupnja u odnosu na temperaturu predindustrijskog razdoblja te da izdvajaju više financija za suzbijanje klimatskih promjena. Pa i prije par dana (u studenome ove, 2022. godine!) o tome se govorilo na samitu država COP27 u egipatskom odmaralištu Sharm el-Sheikh na Crvenom moru…
Što o posljedicama klimatskih promjena uz politiku, mogu reći prirodne znanosti, ekonomija, religije, filozofija – napose etika…? Na ta pitanja želimo potražiti odgovore na našem simpoziju Centra za poslovnu etiku Fakulteta filozofije i religijskih znanosti Sveučilišta u Zagrebu koji je predviđen za petak, 21. travnja 2023. godine.

PREUZMI PROGRAM
PREUZMI PLAKAT

7. međunarodni transdisciplinarni simpozij Bioetika i aporije psihe
2023-05-04 - 2023-05-05 | FFRZ, Jordanovac ul. 110, Zagreb, 10000, Croatia (Local Name: Hrvatska)
7. međunarodni transdisciplinarni simpozij Bioetika i aporije psihe održat će se 4. i 5. svibnja 2023., u prostorijama Fakulteta filozofije i religijskih znanosti (Jordanovac 110).
Teme ovogodišnjeg skupa su:
– fenomenologija, neuroznanost i psihijatrija;
– logoterapija i ostali psihoterapijski pravci u suvremenom kontekstu;
– unapređenje i zaštita mentalnog zdravlja u zajednici;
– psihologija religije.
Izlagački program obogaćujemo predstavljanjem zbornika radova Bioetička motrišta o mentalnom zdravlju, otvaranjem izložbe likovnih radova Bioetički (S)trip, studentskom debatom i interaktivnom radionicom. Službeni jezici simpozija su hrvatski i engleski, a skup će se održati u hibridnoj varijanti koja uključuje izlaganja uživo, te u online modulu.
Zainteresirani za sudjelovanje online mogu se predbilježiti na adresu psiha@bioetika.hr, te će im veze za spajanje na ZOOM sobe biti poslane nekoliko dana prije početka skupa. Prisustvovanje svim sesijama i radionicama je besplatno.
Više informacija o skupu, izlagačima i programu nalazi se u privicima.
S pozdravima u ime organizacijskog odbora.
doc. dr. sc. Luka Janeš
PREUZMI BOOKLET
PREUZMI POZIV

SIMPOZIJ "POŠTIVANJE LJUDSKIH PRAVA I KULTURA EMPATIJE: TEMELJ ZDRAVOG DRUŠTVA"
2023-12-11 09:00 - 15:00 (Europe/Zagreb) | FFRZ, Jordanovac ul. 110, Zagreb, 10000, Croatia (Local Name: Hrvatska)
Hrvatska akademija znanosti i umjetnosti Razred medicinskih znanosti
Akademija medicinskih znanosti Hrvatske
Sveučilište u Zagrebu Medicinski fakultet
Sveučilište u Zagrebu Fakultet filozofije i religijskih znanosti
Hrvatski institut za istraživanje i edukaciju o mentalnom zdravlju

povodom Svjetskog dana ljudskih prava 10.12.2023. godine
organiziraju simpozij
POŠTIVANJE LJUDSKIH PRAVA I KULTURA EMPATIJE:
TEMELJ ZDRAVOG DRUŠTVA

u ponedjeljak, 11.12.2023. godine
Sveučilište u Zagrebu Fakultet filozofije i religijskih znanosti
Dvorana Antuna Bauera
Jordanovac 110, Zagreb

PREUZMI PROGRAM

Međunarodna znanstvena konferencija: Emocije i motivacija – pokretala ponašanja
2024-03-07
Ljudsko ponašanje pokreću mnogi poznati i manje poznati psihički procesi. Za emocije i motivaciju se kaže da su pokretala ponašanja nužna na psihološkoj i društvenoj razini, u svim životnim okolnostima i svakoj životnoj dobi. No, ti su pojmovi neodvojivi od mnogih nama jednako poznatih pojmova kao što su volja, um i tako dalje. O vezi emocija, motiva, uma, volje, osobe, zajednice, terapeuta, pacijenta itd. promišljali su brojni filozofi, sociolozi, psiholozi, biolozi, psihijatri, psihoterapeuti. Njihova su promišljanja dio duge povijesti pokušaja odgovora na pitanja koja su jednako aktualna i danas: Što pokreće čovjekovo ponašanje? Zašto radimo ono što radimo? Koji je odnos misli i djelovanja? Koja je veza između vjerovanja i emocija? Jesu li um i emocije isključivi? Kako emocije oblikuju društvenu stvarnost? Koji je odnos motivacije i razvoja društva? Možemo li motivaciju biološki utemeljiti? Koja je uloga motivacije i emocija u psihijatriji i psihoterapiji?
SAZNAJ VIŠE

CEP SIMPOZIJ 2024: “HRANA, EKONOMIJA I POSLOVNA ETIKA”
2024-04-05 | FFRZ, Jordanovac ul. 110, Zagreb, 10000, Croatia (Local Name: Hrvatska)
Najava znanstvenoga simpozija “Centra za poslovnu etiku” (CEP) Fakulteta filozofije i religijskih znanosti (FFRZ) Sveučilišta u Zagrebu pod naslovom: “HRANA, EKONOMIJA I POSLOVNA ETIKA”. Simpozij je predviđen za petak, 5. travnja 2024. godine. (više ovdje)

NATJEČAJ za studentske radove
“Centar za poslovnu etiku” (CEP) Fakulteta filozofije i religijskih znanosti (FFRZ) Sveučilišta u Zagrebu objavljuje Natječaj za najbolji esej na temu: „HRANA, EKONOMIJA I POSLOVNA ETIKA“. (Tekst natječaja ovdje)

8. međunarodni transdisciplinarni simpozij Bioetika i aporije psihe
2024-05-09 - 2024-05-10
Poštovani suradnici, cijenjene kolegice i kolege,
s radošću javljamo vam da će se 8. međunarodni transdisciplinarni simpozij Bioetika i aporije psihe održati 9. i 10. svibnja 2024.
Skup će se i ove godine održati u kombiniranoj varijanti koja uključuje izlaganja uživo te ona u online modulu.
Ovogodišnje glavne teme skupa su:
– kultura empatije i mentalno zdravlje;
– filozofska praksa usmjerena na rad s posebnim skupinama;
– egzistencijalna psihoterapija u suvremenom kontekstu;
– unapređenje i zaštita mentalnog zdravlja u zajednici;
Također, program obogaćujemo predstavljanjem recentnih publikacija, okruglim stolom, radionicama, izvedbom filozofskog forum teatra i umjetničkim izložbama. Službeni jezici simpozija su hrvatski i engleski.
Iznosi kotizacija za izlagače su: 30 eura za istraživače, te 15 eura za studente, umirovljenike i nezaposlene osobe, a plaća se prema uputama koje će organizacijski odbor dostaviti sudionicima u slučaju prihvaćanja prijave.
Organizatori su ovogodišnjeg skupa Centar za bioetiku Fakulteta filozofije i religijskih znanosti Sveučilišta u Zagrebu, Hrvatsko bioetičko društvo, Znanstveni centar izvrsnosti za integrativnu bioetiku, Hrvatski savez udruga za mentalno zdravlje, Hrvatsko filozofsko društvo, Škola narodnog zdravlja „Andrija Štampar“ te Hrvatski institut za istraživanje i evaluaciju mentalnog zdravlja (HIIEMZ).
Mjesto održavanja skupa je Fakultet filozofije i religijskih znanosti Sveučilišta u Zagrebu, Jordanovac 110.
Molimo Vas da prijave za izlaganja šaljete na psiha@bioetika.hr zaključno do 01. travnja 2024.

Doc. dr. sc. Luka Janeš
Predsjednik organizacijskog odbora
8. međunarodnog transdisciplinarnog simpozija
Bioetika i aporije psihe

PREUZMI OBRAZAC ZA PRIJAVU SUDJELOVANJA

Međunarodna znanstvena konferencija: Kršćanstvo AD 2054
2024-07-16
PREUZMI PROGRAM I KNJIŽICU SAŽETAKA

SIMPOZIJ CEP 2025
2025-02-21 10:00 - 17:00
Centar za poslovnu etiku Fakulteta filozofije i religijskih znanosti u suradnji sa Sveučilištem u Scrantonu (Pensilvanija, USA), Sveučilištem u Ljubljani i Sveučilištem u Zadru organizira međunarodni interdisciplinarni simpozij na temu: Turizam, ekonomija i poslovna etika.
Simpozij se održava u petak, 21. veljače 2025. u hibridnom obliku (fizički na Jordanovcu i virtualno preko ZOOM-a). Ukoliko želite sudjelovati, molimo Vas da svoju prijavu (naslov i kratki sažetak izlaganja) pošaljete na: mikolaj.martinjak@ffrz.unizg.hr do 10. veljače 2025.

In memoriam - mons. Valentin Pozaić, pomoćni biskup zagrebački
2025-05-15 08:00 - 17:00

Emocije, etika i ljudskost: filozofska vizija Marthe C. Nussbaum
2026-02-26 15:30 - 18:00
SAZNAJ VIŠE

Međunarodni simpozij Character Matters
2026-04-17 09:00 - 18:00
S veseljem vas pozivamo na međunarodni simpozij Character Matters, koji organizira hrvatski TEPACE tim 17. travnja 2026. na Fakultetu filozofije i religijskih znanosti Sveučilišta u Zagrebu. Simpozij će se održati uživo na fakultetu, te online preko platforme ZOOM.
Ovaj hibridni simpozij okuplja znanstvenike i praktičare koji istražuju razvoj karaktera i vrlina u filozofiji, teologiji, pedagogiji, psihologiji i srodnim područjima. Simpozij će otvoriti ugledni govornici iz partnerskih institucija TEPACE mreže diljem Europe.
Radujemo se vašem dolasku u Zagreb!
Srdačan pozdrav,
Hrvatski TEPACE tim
Fakultet filozofije i religijskih znanosti
Sveučilište u Zagrebu

CEP SIMPOZIJ 2026: “SPORT, EKONOMIJA I POSLOVNA ETIKA”
2026-04-24 10:00 - 17:00
Centar za poslovnu etiku (CEP) Fakulteta filozofije i religijskih znanosti Sveučilišta u Zagrebu u suradnji sa Sveučilištem u Ljubljani i Sveučilištem iz Krakowa organizira međunarodni interdisciplinarni simpozij “Sport, ekonomija i poslovna etika”. Planirani simpozij ima za cilj istražiti interdisciplinarne veze između sportske etike, ekonomije i poslovnih praksi.
S obzirom na rastuću komercijalizaciju sporta i njegov utjecaj na društvo i gospodarstvo, smatramo da je dijalog između predstavnika različitih znanstvenih disciplina posebno važan.
Predložena tematska područja:

Etički aspekti komercijalizacije sporta
Društvena odgovornost u sportskoj industriji
Sport kao faktor gospodarskog razvoja
Olimpijske vrijednosti i poslovne prakse
Pravda i jednakost u profesionalnom sportu
Utjecaj sponzorstva na integritet sporta

Simpozij se održava na Jordanovcu 110 u prostorijama Fakulteta filozofije i religijskih znanosti, te preko ZOOM-a 24. travnja ove godine.
